ריבלין: "האיומים על ביהמ"ש העליון – סכנה לדמוקרטיה"
"אני מגנה בכל תוקף את הניסיונות להלך אימים על בית המשפט העליון ועל שופטיו. כנסת העומדת על כבודה חייבת לכבד את הרשויות האחרות ובוודאי את הרשות השופטת.
לחברי הכנסת ולכנסת עצמה, יש דרכים לגיטימיות להגיב ולבקר את פסיקת בית המשפט העליון, בין בביקורת ציבורית ובין בחקיקה. אולם השמעת איומים, הן במרומז והן באופן ישיר, כמו גם הגשת הצעות חוק פרובוקטיביות – אינן חלק מהתרבות הפוליטית ומהשיח הציבורי הלגיטימי.
בדמוקרטיה, חילוקי דעות בין הרשויות הן דבר טבעי, אך את הוויכוח והמחלוקת יש לנהל שלא באמצעות איומים ודה-לגיטימציה של בית המשפט העליון, שהוא מוסד מפואר וחשוב מאין כמוהו בדמוקרטיה הישראלית", הדגיש ריבלין.